Diari Oficial de la Generalitat Valenciana


Sumari del DOGV 5412, del 21-12-2006 (2006/14239)

RESOLUCIÓ de 24 de novembre de 2006, de la Conselleria d'Agricultura, Pesca i Alimentació, per la qual es convoquen, per a l'exercici 2007, les ajudes a inversions i programes de control de qualitat desenrotllats en explotacions ramaderes establides en l'Orde de 26 d'octubre de 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5412

Data del DOGV
:   21-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/14551


Data del document
:   24-11-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * equip agrícola
    * producte d'origen animal
    * cooperativa agrícola
    * ajuda pública
    * suport econòmic
    * ramat
    * residu agrícola
    * ajuda a l'agricultura
    * explotació agrària
    * agrupació de productors agraris
    * qualitat del producte

RESOLUCIÓ de 24 de novembre de 2006, de la Conselleria d'Agricultura, Pesca i Alimentació, per la qual es convoquen, per a l'exercici 2007, les ajudes a inversions i programes de control de qualitat desenrotllats en explotacions ramaderes establides en l'Orde de 26 d'octubre de 2006. [2006/14663]  
L'Orde de 26 d'octubre de 2006, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes, publicada en el Diari Oficial de la Generalitat número 5379, de data 2 de novembre de 2006, desenrotlla en el seu annex I les bases reguladores d'esta línia d'ajudes.  
La present orde té com a objecte establir la convocatòria de les esmentades ajudes per a l'exercici pressupostari 2007 així com fixar els imports globals màxims i les línies pressupostàries per les quals es podran concedir les ajudes.   
Per tot això, a proposta de la Direcció General d'Investigació, Desenrotllament i Innovació Agropecuària, resolc:  
Apartat primer. Convocatòria  
Es convoquen, per a l'exercici 2007 en règim de concurrència competitiva, les ajudes a inversions i programes de control de qualitat desenrotllats en explotacions ramaderes, establides en l'Orde de 26 d'octubre de 2006, de la Conselleria d'Agricultura, Pesca i Alimentació, publicada en el Diari Oficial de la Generalitat número 5379, de data 2 de novembre de 2006.  
Apartat segon. Termini de presentació de sol·licituds  
El termini de presentació de sol·licituds serà de trenta dies naturals a partir de la publicació de la present resolució, excepte en el grup C, per al qual s'amplia el termini fins al 30 de juny de 2007.  
Apartat tercer. Imports globals   
Les ajudes es concediran a càrrec de les línies i imports que es detallen, del programa 714.80, Desenrotllament i Millora de la Ramaderia, dels pressupostos de la Generalitat Valenciana per a l'exercici 2007.  
Línia T 3081 amb una dotació pressupostària de 2.010.000,00 euros.  
Línia T 3082 amb una dotació pressupostària de 401.980,00 euros.   
Línia T 3090 amb una dotació pressupostària de 186.000,00 euros.  
Segons disposa l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto, la concessió de les ajudes estarà condicionada a l'existència, en els pressupostos de 2007, de crèdit adequat i suficient per a això.  
Segons esta orde, tots els actes dictats en els expedients de gasto anticipat s'entendran condicionats al fet que, al dictar les resolucions de concessió definitiva subsistisquen les mateixes circumstàncies de fet i de dret existents en el moment en què van ser produïts aquells actes.  
No obstant, l'eficàcia de les resolucions de concessió de les ajudes convocades quedarà condicionada a la decisió positiva sobre compatibilitat amb el mercat comú per part de l'òrgan competent de la Comissió Europea, d'acord amb allò que establix l'article 88.3 del Tractat Constitutiu de la Unió Europea. Este extrem s'haurà de fer constar en la resolució de concessió de l'ajuda.  
Apartat quart   
Es delega en el director general d'Investigació, Desenrotllament i Innovació Agropecuària la concessió i denegació de les ajudes previstes en la present resolució.  
Contra la present convocatòria es podrà interposar, amb caràcter potestatiu, recurs de reposició davant de l'òrgan que la va dictar en el termini d'un mes, a comptar des de l'endemà a aquell en què tinga lloc la notificació, de conformitat amb allò que establix l'article 116.1, en relació amb els articles 109 c) i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en la seua redacció donada per la Llei 4/1999, o bé interposar directament el recurs contenciós administratiu davant del Jutjat Contenciós Administratiu en el termini de dos mesos, comptats des de l'endemà a la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això, sense perjuí que s'utilitze una altra via que es considere oportuna.  
València, 24 de novembre de 2006.. El conseller d'Agricultura, Pesca i Alimentació: Juan G. Cotino Ferrer.